این، ملکہ برطانیہ

این (6 فروری 1665 – 1 اگست 1714)  

انگلینڈ، سکاٹلینڈ اتے آئرلینڈ دی 8 مارچ 1702 توں 1 مئی 1707 تک رانی سی۔  1 مئی 1707 نوں یونین دے ایکٹاں دے تحت اس دے دو راج، انگلینڈ اتے سکاٹلینڈ، گریٹ برٹین دے روپ وچ اک متحد راج دے طور تے   اک ہو گئے۔ اس نے گریٹ برٹین اتے آئرلینڈ دی رانی دے طور تے اپنی موت تک حکومت کردی رہی۔

این دا جبم اپنے چاچا چارلس II دی حکومت دوران ہویا سی، جسدے کوئی وی جائز بچے نہیں سن۔ اس لئی این دا پیؤ جیمز اسدا وارث بندا سی ۔ اسدا شکی رومن کیتھولک ہونا انگلینڈ وچ پسند نہیں سی کیتا جاندا۔ اتے چارلس دی ہدایت تے این اتے اس دی وڈی بھین، میری نوں اینگلیکناں دے طور تے پالیا پوسیا گیا سی۔  جیمز نے چارلس دی تھاں گدی سمبھالی اسدے تن سال بعد اس نوں 1688 دے گلوریئس ریوولیوشن نے گدی توں ہٹا دتا۔ این دی بھین اتے ڈچّ پروٹیسٹینٹ بھنوئیا اتے چچیرے بھرا اؤرینج دے ولیئم III  دا سانجھا راج بن گیا۔ بھاویں بناں دی بڑی نیڑتا سی پر میری دی گدی نشینی دے تھوڑی دیر بعد اوہناں دے این دے وچکار اختلاف پیدا ہو گئے۔  ولیئم اتے میری دے کوئی بچہ نہیں سی۔ 1694 وچ میری دی موت دے بعد ولیئم نے 1702 وچ اپنی موت تک اکلے نے راج کیتا۔  این اس دی وارث بنی۔

اپنے راج دے دوران این نے ماڈریٹ ٹوری سیاستداناں دا پکھ پوریا جو کہ ہورناں وھگ مخالفاں نالوں اسدے اینگلیکن مذہبی وچاراں دے ودھ نیڑے لگدے سن۔ سپینی جانشینی دی لڑائی دوران وھگ ہور طاقتور ہو گئے، پر 1710 وچ این نے اوہناں وچوں بہوتیاں نوں اوہناں دے عہدیاں توں ہٹا دتا۔ سیاسی اختلاف پیدا ہون دے نتیجے دے طور تے مارلبرو دی ڈچیس ساراہ چرچل نال اسدی گہری دوستی کھٹائی وچ پے گئی۔ ڈچیس نے اپنیاں یاداں وچ رانی دا معمولی انداز وچ ذکر کرکے بدلہ لیا جسنوں اتہاسکاراں نے وڈے پیمانے تے پروان کر لیا۔ ایہہ درستی ویہویں صدی دے اخیر وچ مڑ-ملانکن کرن اپرنت کیتی گئی۔

این اپنی ساری زندگی بیمار رہی اتے اسدی صحتَ بگڑدی چلی گئی اتے اپنی زندگی دے 30ویاں دے دوران،  اسدا لنگڑاپن اتے موٹاپا ودھدا گیا۔ اس دے باو جود کہ اوہ 17 وار اپنے شوہر پرنس جارج آف ڈینمارک، راہیں حاملہ  ہوئی پر بے اولاد ہی اس دی موت ہو گئی اتے اوہ سٹوآرٹ خاندان دی آخری حکمران سی۔ بندوبست ایکٹ 1701 دے تحت جدوں سارے کیتھولک باہر کر دتے گئے، اس دا وارث ہینوور گھرانے توں اسدا دوجا کزن جارج پہلا بنیا،  جسدی نانی بوہیمیا دی رانی، ایلزبیت سٹوئرٹ، جیمز چھویں اتے پہلے دی دھی سی۔

 شروع دا جیون 
این دا جم 6 فروری 1665 نوں لندن دے سینٹ جیمز دے پیلیس وچ دی ڈیوک آف یورک (بعد وچ جیمز دوجے اتے ستویں)، اتے اسدی پہلی بیوی این ہائڈ دے گھر چوتھے بچے اتے دوسری بیٹی دے طور تے ہویا سی۔ Curtis, pp. 12–17; Gregg, p. 4 اس دا پیؤ راجا چارلس دوجے دا چھوٹا بھرا سی، جسنے انگلینڈ، سکاٹلینڈ اتے آئرلینڈ دے تن راجاں تے حکمرانی کیتی سی اتے اسدی ماں کلیئرڈن دے پہلے ارل، لارڈ چانسلر ایڈورڈ ہائیڈ دی دھی سی۔ سینٹ جیمز دی چیپل رائل وکھے اسدے اینگلیکن بپتسمے تے، اسدی وڈی بھین میری مونماؤتھ دی ڈچیسّ اتے کینٹربری دے آرچبشپ، گلبرٹ شیلڈن دے نال اسدے دھرم ماپیاں وچوں اک سی۔ Gregg, p. 4 یارک دے ڈیوک اتے ڈکیس دے اٹھ بچے سن، پر این اتے میری ہی سن جنہاں دی موت بالغ ہون توں پہلاں نہیں سی ہوئی۔Green, p. 17; Gregg, p. 6; Waller, pp. 293–295

 اطلاع 

 حوالے 

گٹھ:18ویں صدی دیاں عورت حاکم
گٹھ:بادشاہگٹھ:برطانیہگٹھ:برطانوی شخصیتاں